**Materská škola, Medňanská 512, Ilava**

**Podmienky prijatia dieťaťa na predprimárne vzdelávanie**

**do Materskej školy, Medňanská 512, Ilava**

**Termín podávania žiadostí na školský rok 2024/2025:**

06. 05. 2024 (pondelok) v čase od 10:00 do 15:30

07. 05. 2024 (utorok) v čase od 10:00 do 13:00

**Miesto podávania žiadostí:** kancelária riaditeľky MŠ, Medňanská 512, Ilava

**Spôsob podania žiadosti:**

* osobne - v určených dňoch v kancelárii riaditeľky MŠ,
* poštou - na adresu materskej školy: Medňanská 512, 019 01 Ilava,
* prostredníctvom elektronického podania doručeného do elektronickej schránky materskej školy.

**Formulár žiadosti:**

* zákonný zástupca má možnosť prevziať si Žiadosť o prijatie dieťaťa na predprimárne vzdelávanie osobne v materskej škole,
* stiahnuť si žiadosť z webovej stránky Mesta Ilava,
* použiť vlastný formulár, ktorý obsahuje všetky potrebné náležitosti.

**Podmienky prijímania dieťaťa vyplývajúce zo školského zákona:**

Na predprimárne vzdelávanie do materskej školy sa na základe písomnej žiadosti zákonného zástupcu prijímajú deti spravidla od troch do šiestich rokoch veku.

**Pre dieťa, ktoré dovŕšilo päť rokov veku do 31. augusta 2024 je predprimárne vzdelávanie povinné.**

V súlade s § 59 školského zákona budú prednostne prijaté deti:

* pre ktoré je plnenie predprimárneho vzdelávania povinné,
* ktoré budú pokračovať v plnení povinného predprimárneho vzdelávania,
* ktoré majú právo na prijatie na predprimárne vzdelávanie a do 31. 08. 2024 dovŕšia 4 roky veku.

**Ostatné podmienky:**

V prípade zvýšeného záujmu zákonných zástupcov o prijatie detí do Materskej školy, Medňanská 512, Ilava, po prijatí všetkých detí, pre ktoré bude od školského roka 2024/2025 predprimárne vzdelávanie povinné, detí, ktoré budú pokračovať v plnení povinného predprimárneho vzdelávania a detí, ktoré majú právo na prijatie na predprimárne vzdelávanie, budú na základe žiadosti zákonného zástupcu až do naplnenia kapacity materskej školy prijaté deti:

* ktorých súrodenci sú už prijatí do Materskej školy, Medňanská 512, Ilava a v školskom roku 2024/2025 budú navštevovať túto materskú školu a dieťa k 31.08. 2024 dovŕši 3 roky veku,
* ktorých rodičia sú poberateľmi dávky v hmotnej núdzi alebo sa ocitli v ťažkej životnej situácii z dôvodov hodných osobitného zreteľa a dieťa má trvalý pobyt v Ilave,
* s trvalým pobytom v Ilave od najstaršieho dieťaťa až po naplnenie kapacity materskej školy.

**Termín vydávania rozhodnutí:**

* najneskôr do 30. 06. 2024 (v odôvodnených prípadoch aj neskôr).

Termín, miesto predkladania žiadostí zákonných zástupcov ako aj podmienky pre prijatie dieťaťa boli prerokované a odsúhlasené so zriaďovateľom.

 .........................................

Mgr. Jana Házová

riaditeľka MŠ